Diari Oficial de la Generalitat Valenciana


Sumari del DOGV 8680, del 19-11-2019 (2019/10411)

ACORD de 15 de novembre de 2019, del Consell, pel qual s'autoritza una transferència de crèdits del capítol 4 del programa 422.60, Universitat i estudis superiors, al mateix capítol del programa 542.50, Investigació, desenvolupament tecnològic i innovació R+D+I, així com generar crèdits en aquest últim programa per import de 27.500 euros pel cofinançament de l'FSE dins del Programa operatiu d'ocupació juvenil YEI 9982-0004 AU. Expedient 09.026/19-118.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10812


Data del document
:   15-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de novembre de 2019, del Consell, pel qual s'autoritza una transferència de crèdits del capítol 4 del programa 422.60, Universitat i estudis superiors, al mateix capítol del programa 542.50, Investigació, desenvolupament tecnològic i innovació R+D+I, així com generar crèdits en aquest últim programa per import de 27.500 euros pel cofinançament de l'FSE dins del Programa operatiu d'ocupació juvenil YEI 3734-8641 IT. Expedient 09.026/19-118. [2019/10389]  
  
  
En l'annex de transferències i subvencions corrents del programa 542.50, Investigació, desenvolupament tecnològic i innovació R+D+I, s'inclou la línia de concurrència competitiva S8233, «Formació tècnica i de gestió R+D+I P. O. ocupació juvenil 2014-2020», prevista per a concedir subvencions a joves titulats superiors per a millorar la formació i ocupabilitat del personal tècnic i de gestió de l'R+D ocupació juvenil, a través de la contractació laboral per entitats públiques d'investigació, en el marc del Sistema Nacional de Garantia Juvenil. Es tracta d'ajudes cofinançades al 50 % pel Fons Social Europeu. Programa operatiu ocupació juvenil (YEI) 2014-2020.  
Mitjançant l'Ordre 3/2018, de 7 de març, de la llavors Conselleria d'Educació, Investigació, Cultura i Esport, es van aprovar les bases reguladores per a la concessió d'aquestes ajudes, i per mitjà de la Resolució de 3 de maig de 2018 es van convocar amb una duració d'un any, prorrogables en altres dotze mesos fins a un màxim de dos anys. La pròrroga estava condicionada a l'existència de crèdits i al fet que aquesta la sol·licitaren les entitats beneficiàries de forma motivada i quatre mesos abans de la finalització de les ajudes. Les ajudes es van concedir per mitjà de la Resolució d'1 d'octubre de 2018, amb data d'inici dels contractes de 16 de novembre. Per haver-se sol·licitat dins del termini i en la forma escaient per les entitats beneficiàries, la Conselleria d'Innovació, Universitats, Ciència i Societat Digital, a través de la Direcció General de Ciència i Innovació, ha previst prorrogar-les.  
Atés el cost de la pròrroga per al període que resta de 2019, que s'ha quantificat en 142.348,46 euros, i les disponibilitats actuals de la línia, es requereix incrementar la seua dotació en 55.000 euros, per al finançament dels quals es planteja, d'una banda, generar crèdits pel 50 % de cofinançament europeu, ja que es tracta d'ajudes incloses en l'eix 1 del P. O. ocupació juvenil (YEI) 2014-2020, i vist l'informe favorable de la Direcció General de Fons Europeus, i, d'una altra, destinar a això 27.500 euros de disponibilitats existents, en el capítol 4 del programa 422.60, Universitat i estudis superiors, en la línia de concurrència competitiva S1313, «Beques alumnat ensenyaments universitaris i estudis superiors».  
A aquest efecte, i d'acord amb el que es preveu en els articles 50 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 15 de novembre de 2019,  
  
  
ACORDA  
  
Primer  
Autoritzar una minoració de crèdit en l'aplicació 17.54.17.100.43.4 per import de 27.500 euros, per la minoració d'aquest mateix import en la dotació de la línia de subvenció S1313 del seu annex de transferències i subvencions corrents, que es detalla a continuació:  
  
  
Codi Denominació Dotació anterior Modificació Dotació actual  
S1313 Beques alumnat ensenyaments universitaris i estudis superiors 92.913.620 € 27.500 71.706.610  
  
  
Segon  
Autoritzar un augment en el pressupost d'ingressos, en l'aplicació 490.16, «Fons Social Europeu - YEI Programa operatiu ocupació juvenil 2014-2020», per import de 27.500 euros.  
  
Tercer  
Autoritzar un augment de crèdits en l'aplicació 31.36.89.251.05.5 d'acord amb el detall següent:  
  
Aplicació Per generació Per transferència Total augment  
26.46.90.132.07.9 27.500 27.500 55.000  
  
  
Quart  
Com a conseqüència de l'augment en el capítol 4 del programa 542.50, Investigació, desenvolupament tecnològic i innovació R+D+I, incrementar la dotació de la línia S8233 del seu annex de transferències i subvencions corrents, que queda modificada en els termes següents:  
  
Cinqué  
Com a conseqüència de l'import generat, modificar en l'FP3 del programa 542.50 les dades relatives a l'aplicació d'ingressos 490.16, que queden establides en els termes següents:  
  
Codi ingressos Origen / Destinació del finançament Cap. Línia Import  
490.16 Fons Social Europeu - YEI Programa operatiu ocupació juvenil 2014-2020. 667.410  
 Eix 8 - Assistència tècnica 1 NA 23.380  
 Eix 1 - Fons Social Europeu - YEI. P. O. ocupació juvenil 6677-6405 8 S8233 644.030  
  
  
València, 15 de novembre de 2019,  
  
El conseller secretari en funcions,  
VICENT MARZÀ I IBÁÑEZ